ନାବାଳିକା ବଳାତ୍କାରୀଙ୍କୁ ୧୦ ବର୍ଷ ସଶ୍ରମ କାରାଦଣ୍ଡ\nନବରଙ୍ଗପୁର,୧୧।୭(ବି.ପ୍ର.)-ନବରଙ୍ଗପୁର ଅତିରିକ୍ତ ଜିଲା ଦୌରାଜଜ୍ ଗୌରୀମାଳି ମହାରଣା ଏକ ନାବାଳିକା ବଳାତ୍କାର ମାମଲାର ବିଚାର କରି ଅଭିଯୁକ୍ତ ସୁରେନ୍ଦ୍ର ଗୌଡଙ୍କୁ ୧୦ ବର୍ଷ ସଶ୍ରମ କାରାଦଣ୍ଡ ଓ ୧୦ ହଜାର ଟଙ୍କା ଜରିମନାରେ ଦଣ୍ଡିତ କରିଛନ୍ତି। ଜରିମାନା ଅନାଦେୟ ଅଧିକ ଦୁଇ ମାସ କାରାଦଣ୍ଡ ଭୋଗିବେ ବୋଲି ରାୟରେ ଦର୍ଶାଇଛନ୍ତି।\nନାବାଳିକା ବଳାତ୍କାରୀଙ୍କୁ ୧୦ ବର୍ଷ ସଶ୍ରମ କାରାଦଣ୍ଡ\t July 11th, 20:01 PM July 11th, 20:01 PM\nନବରଙ୍ଗପୁର,୧୧।୭(ବି.ପ୍ର.)-ନବରଙ୍ଗପୁର ଅତିରିକ୍ତ ଜିଲା ଦୌରାଜଜ୍ ଗୌରୀମାଳି ମହାରଣା ଏକ ନାବାଳିକା ବଳାତ୍କାର ମାମଲାର ବିଚାର କରି ଅଭିଯୁକ୍ତ ସୁରେନ୍ଦ୍ର ଗୌଡଙ୍କୁ ୧୦ ବର୍ଷ ସଶ୍ରମ କାରାଦଣ୍ଡ ଓ ୧୦ ହଜାର ଟଙ୍କା ଜରିମନାରେ ଦଣ୍ଡିତ କରିଛନ୍ତି। ଜରିମାନା ଅନାଦେୟ ଅଧିକ ଦୁଇ ମାସ କାରାଦଣ୍ଡ ଭୋଗିବେ ବୋଲି ରାୟରେ ଦର୍ଶାଇଛନ୍ତି। ଜଣେ ୧୪ ବର୍ଷିୟା ନାବାଳିକା ରାତିରେ ନାଟ ଦେଖି ଘରକୁ ଫେରୁଥିଲେ। ଏହି ସମୟରେ ନବରଙ୍ଗପୁର ଜିଲା ଡାବୁଗାଁ ଥାନା ଅଧିନ ମାନିଗାଁର ସୁରେନ୍ଦ୍ର ଗୌଡ ତାଙ୍କୁ ଟେକିନେଇ ଏକ ଟାୱାର ନିକଟରେ ବଳାତ୍କାର କରିଥିଲେ। ପରବର୍ତ୍ତି ସମୟରେ ନାବାଳିକାଙ୍କୁ ନିୟମିତ ବ୍ୟବଧାନରେ ବଳତ୍କାର କରିଥିଲେ। ଏ ସମ୍ପର୍କରେ ପରିବାର ଲୋକଙ୍କୁ ନାବାଳିକା ଜଣକ ଜଣାଇଥିଲେ। ଗାଁରେ ପଞ୍ଚାୟତ ବସି ନିଷ୍ପତ୍ତି ହୋଇଥିଲା। ସୁରେନ୍ଦ୍ର ପଞ୍ଚାୟତର ନିଷ୍ପତ୍ତିକୁ ମାନି ନେଇ ନାବାଳିକାଙ୍କୁ ଘରେ ନେଇ ରଖିଥିଲା। ନାବାଳିକା ଜଣକ ଗର୍ଭବତୀ ହେବା ପରେ କୌଣସି ସମ୍ପର୍କ ନରଖି ଛାଡି ଦେଇଥିଲା। ଏନେଇ ନାବାଳିକା ଜଣକ ଡାବୁଗାଁ ଥାନାରେ ୨୦୧୫ ଅକ୍ଟୋବର ୧୮ ତାରିଖରେ ଲିଖିତ ଏତଲା ଦେଇଥିଲେ। ଏତଲାକୁ ଭିତ୍ତି କରି ପୋଲିସ କେସ ନଂ ୨୧୩/୧୫ରେ ଏକ ମାମଲା ରୁଜୁ କରି ଅଭିଯୋଗ ଫର୍ଦ୍ଦ କୋର୍ଟରେ ଦାଖଲ କରିଥିଲା। କୋର୍ଟରେ କେସ ନମ୍ବର ୨୧୧/୧୫(ଟି) ରୁଜୁ ହୋଇ ମାମଲାଟି ବିଚରାଧିନ ରହିଥିଲା। ୨୯ ଜଣ ସାକ୍ଷ୍ୟ ପ୍ରମାଣକୁ ଭିତ୍ତି କରି ଅତିରିକ୍ତ ଜିଲା ଦୌରା ଜଜ୍ ଉପରୋକ୍ତ ରାୟ ପ୍ରକାଶ କରିଛନ୍ତି। ଅତିରିକ୍ତ ପବ୍ଲିକ ପ୍ରସିକ୍ୟୁଟର ସଚିନନ୍ଦନ ସ୍ବାଇଁ ମାମଲା ପରିଚାଳନା କରୁଥିଲେ।
